**Stimați cetățeni ai orașului Cricova!**

Tradițional, la începutul fiecărui an, primăria vine cu un raport asupra activității administrației publice a or. Cricova pe parcursul anului precedent. Facînd o retrospectivă generală a anului 2016 putem afirma cu certitudine că, necatînd la problemele existente, cu implicarea voastră s-a reușit înregistrarea unui progres în rezolvarea acelor probleme social-economice înaintate de către cetățeni.

Totodată, s-a ținut cont și de planul de măsuri de dezvoltare social-economică a orașului Cricova pe perioada anilor 2015-2019. Fără doar și poate că, reieșind din realitatea creată au apărut și probleme noi, de care se va ține cont și în perioada ulterioară, inclusiv în anul curent.

La baza rezolvării tuturor problemelor este activitatea economică din teritoriu.

În perioada de referință în teritoriul orașului Cricova și-au desfășurat activitatea

peste 100 agenți economici.

În fine s-a ajuns la următorele rezultate. Volumul producției industriale în anul 2016 a constituit circa **500 mln lei**, comparativ cu anul 2015 - **450 mln lei** fiind realizată producție în sumă de **439 252 mii lei** în 2016, comparativ cu **425 628 mii lei**

în anul 2015.

Din volumul total al producției industriale, producția vinicola constitue **238 mln lei**, producerea băuturilor tari – **203 907 mln lei**, producția materialelor de construcție - **15 mln lei.**

Volumul de servicii acordate populației, inclusiv de comerț, a constituit **35 268 mln** **lei**.

Salariul mediu lunar în sectirul vizat a constituit **4 018 lei** , comparativ cu **4 123 lei** în 2015.

O problemă permanentă rămîne a fi crearea noilor locuri de muncă. Din păcate, cu excepția persoanelor care activează în bază de patent și a unor agenți economici care prestează servicii, nu s-a reușit atragerea noilor investiții cu toate că există disponibilitatea de a crea toate condițiile celor care vin cu intenții serioase.

Necatînd la problemele existențe, s-a reușit executarea bugetului în suma de **24 405,9** **mii lei** ,aprobat fiind – **25 400,8 mii lei** sau **96,1%.**

Anume acest lucru, cît și colaborarea cu alte instituții, cum ar fi Primăria municipiului Chișinău sau în cadrul anumitor proiecte, a permis asigurarea soluționării multor probleme de ordin social-economic.

Ca rezultat al eforturilor comune dintre administrația publică, conducători instituțiilor și intreprinderilor din teritoriu și, nu în ultimul rînd, al cetațenilor s-a reușit asigurarea funcționării serviciilor și instituțiilor de menire social - culturală.

În teritoriul orașului Cricova activează 4 instituții de învățămînt: timpuriu, gimnazial, liceaul și de activitate extrașcolară.

Educația timpurie este reprezentată de gradinița nr. 33 frecventată de către 330 copii. Pe parcursul perioadei de referință, pentru asigurarea activității acestei instituții, din buget au fost alocate circa – **6.843** **mii lei,** dintre care **1 122,6 mii lei -**  pentru alimentația copiilor, **739,5 mii lei** - lucrări de reparație și procurarea inventarului**; 542,3 mii lei** pentru servicii comunale e.t.c.

E necesar de menționat faptul că parinții achită 50% din costul alimentației zilnice a copiilor. Săptămînal, copii de la grădinița nr. 33 au în meniu produse lactate, carne , pește, fructe și legume. Cu toate astea, începînd cu anul acesta, la inițiativa unor organe statale, s-a dispus înlocuirea multor produse alimentare, pentru a-i proteja pe copii, de parcă acasă ei sînt alimentați dupa meniul Ministerului Sănătății.

În scopul îmbunătațirii condițiilor de aflare în grădiniță și grație participării în cadrul unui proiect finanțiat de Guvernul Romăniei prin infemediul FISM , a fost reconstruit acoperișul clădirii. De asemenea, au fost efectuate lucrări de pavaj a teritoriului, au fost construite 3 pavilioane pentru activitatea copiilor în aer liber și **82 m**  liniari de gard. Procesul educativ este asigurat de **32 cadre didactice** și **26 personal auxiliar.**

Liceul Teoretic ”Alexei Mateevici” este frecventat de **635 elevi** repartizați în 25 complete de clasă. Procesul educativ este coordonat de 60 cadre didactice. Instituția dispune de o bază tehnico-didactică necesară pentru asigurarea procesului instructiv-educativ.

De către administarția liceului, de comun acord cu colectivul de părinți, au fost luate măsurile necesare în vederea pregătirii către noul an de studii fiind alocate din bugetul instituției - **532 mii lei** pentru procurarea calculatoarelor, mobilierului, reparația acoperișului. E necesar de menționat faptul că, din bugetul local au fost alocate mai mult de - **1,2 mln lei** în scopul creării condițiilor pentru desfășurarea procesului instructiv educativ. Un succes aparte revine și lucrărilor de izolare termică a pereților exteriori, costul cărora constituie mai bine de - **3 mln lei**.

Totodată, copiii din familiile social-vulnerabile au beneficiat de un șir de facilități : ajutor material pentru școlarizare – **60 copii**, subsidii la arenda manualelor – **27** **elevi**; **310 copii** din treapta primară și **19 copii** din treapta gimnazială au beneficiat de alimentație gratuită.

În Gimnaziul nr. 77 își fac studiile **125 elevi** ghidati de 22 profesori. Elevii sînt întruniți în 9 complete de clasă. Instituția a fost pregătită către noul an de învățămînt, în acest scop fiind alocate circa **153 mii lei** . Deasemenea gimnaziul dispune de 20 laptopuri utilizate în cadrul orelor de studii. **62 copii** din ciclul primar și **13 elevi** din familiile social-vulnerabile au beneficiat de alimentație gratuită.

O istituție ce ține de un domeniu aparte de activitate este Școala de Arte. Se pune accent pe acest lucru, reieșind din faptul că este o instituție unde se cultivă arta frumosului. Aici își fac studiile **290 elevi** întruniți în cadrul a **15 specialități**. Corpul didactic este alcătuit din **27 profesori**. Nici o masură cultural –artistică nu se petrece fără participarea discipolilor școlii, ca de altfel, și participarea copiilor de la celelalte instituții de învățămînt menționate anterior.

Colectivele din cadrul școlii au participat în cadrul a **15 festivaluri** și concursuri atît republicane, cît și internaționale.

De către administrația publică au fost luate măsuri în vederea întăririi bazei tehnico-materiale și crearea condițiilor pentru studii, în acest scop fiind alocate circa **400 mii lei** inclusiv lucrări de reparație, procurarea mobilierului, costume naționale, instrumente muzicale.

Cu toate astea, în istituțiile noastre de învățămînt nu au fost rezolvate toate problemele.

Mai sînt necesare pavilioane la grădiniță, instalarea unor elemente de joc pe teren, reparația curții la **Liceul Teoretic „A. Mateevici”,** reparația blocurilor sanitare și schimbarea ușilor în **Gimnaziul** **nr. 77**, sistemului de asigurare cu energie electrică la Școală de Arte și încă o mulțime de alte probleme care încă n-au fost menționate. Toate acestea necesită în primul rînd surse financiare, deaceea ar fi binevenită implicarea conducătorilor acestor instituții de a participa și în cadrul diferitor proiecte de finanțare.

O instituție publică de cultură cu profil științifico – informativ este Biblioteca orașenească , colecția de carte a căreia constituie **28 964 exemplare**. Pe parcursul anului au fost procurate **161 volume** de literatură, a fost efectuată abonarea la **37 ediții** periodice. Deasemeanea colecția bibliotecei s-a mărit cu **716 documente.**

În anul 2016 la bibliotecă s-au înregistrat **4 082 utilizatori** care au împrumutat **171 379 documente**. În anul 2015 acest indice a constituit **4 131** utilizatori, împrumutul de carte costituind **122 191 exemplare.** Au fost organizate și petrecute **67 de activități** și programe culturale unde au participat **1 640 persoane.** Este de remarcat și faptul că, biblioteca în parteneriat cu Liceul Teoretic „Al. Mateevici” și administrația publică locală, s-a inclus în propagarea importanței ansamblului monumental **„ Aleea Domnitorilor.”** Ar fi necesar lucrări de amenajare a terenului adiacent, cît și procesarea unor cărți electronice.

Activitatea Casei de Cultură a fost direcționată în vederea organizării și desfășurării masurilor de masă, fapt care se va menționa ulterior.

Ocrotirea sanătății este reprezentată prin Centrul de Sanătate. În cadrul centrului activează **6 medici** de familie și **14 asistente**. Au fost deservite **33 653 vizite,** inclusiv

**1 681 la domiciliu.**

Au fost luate măsuri în vederea renovării bazei tehnico-materiale. Au fost schimbate **70 ferestre** , efectuată reparația acoperițului, cît și a încaperilor interioare. În acest scop au fost folosite **592 120 lei.**

O altă direcție în activitatea primăriei o constituie măsurile de asigurare cu servicii comunale, energie termică, apă potabilă a populației prin intermediul ÎM RCL or. Cricova. Au fost acordate servicii comunale la circa **6 342 beneficiari.**

În scopul ridicării nivelului serviciilor prestate s-au efectuat lucrări de reparație a circa **1 900 m liniari** apeduct, reconstruite 22 fîntîni de canalizare, reparate 1200 m2  acoperiș.

S-au pompat **435 095 m3** apa potabila populației, fiind livrate **261 756 m3**,pierderile constituind **39,8%.**

Au fost evacuate **15 047 m3**  deșeuri . Din bugetul local, pentru lucrările de salubrizare a locurilor publice au fost alocate **653 068 lei**.

Este alarmant faptul că, încasările pentru servicii în 2016 au constituit **7. 745 mii** **lei** , cheltuielile **8. 567 mii lei ,** pierderile fiind de **822 mii lei.**

Sînt necesare un șir de propuneri și măsuri radicale în vederea ameliorării situații create.

S-au întreprins măsuri în vederea pregătirii și activitații în perioada rece a anului. Grație măsurilor întreprinse de lucrătorii cazangeriei orășenești, de comun acord cu RCL or. Cricova, a fost posibilă asigurarea cu energie termică la nivel a blocurilor cu multe etaje.

Deasemenea, în cazul ninsorilor abundente, a fost asigurată curățarea căilor de acces și a străzilor. E necesar de menționat aici contribuția RCL „Cricova”, „Combinatul de Vinuri Cricova” SA, SRL „ Lăcătuș”.

Ordinea publică este asigurată de către postul de poliție din cadru sectorului nr. 8 Cricova. Pe parcursul anului în teritoriu au fost savîrșite **87 infracțiuni**, dintre care **23** de furturi, **17** infracțiuni legate de droguri, **6** cazuri de violență în familie , 9 cazuri de depistare a cetățenilor în stare de ebrietate , 4 acte de huligalism ș.a. Din numărul total de crime au fost descoperite **79 sau 90,8%.** La inițiativa conducerii sectorului de poliție sînt elaborate un șir de măsuri care au menirea de a atrage populația în prevenirea infracțiunulor. Deasemenea din bugetul local au fost instalate camerele de supraveghere la ieșirea din oraș.

Se menționase faptul, că în activitatea sa, primăria s-a condus în mare măsura de  **“Planul de măsuri”** pentru dezvoltarea social-economică a orașului Cricova pe anii 2015-2019 aprobat prin decizia Consiliului orașenesc din 24.09.2015.

O parte din aceste măsuri au fost executate în perioada raportată , alte măsuri își așteaptă rezolvarea în măsura determinării surselor de finanțare.

Astfel au fost proiectate rețelele de canalizare pentru MCR de case noi nr. 4 și nr. 5. În ce privește MCR nr. 4 sau în perimetrul străzilor Prieteniei , Drumul Viilor , șos. Chișinăului, V. Micle au fost construite fiind alocate - **1.260 mii** **lei.**

A fost efectuat studiul și pregătite materialele inițiale pentru lucrări de proiectare în perimetrul străzilor Nucarilor – 31 August 1989 – str. Chișinăului – str. P.Ungureanu.

Au demarat lucrările de construcție a stadionului orășenesc cu înveliș artificial pentru care s-au alocat circa **5. 150 mii lei.** Astfel,fiind executate cea mai mare parte a lucrărilor, inclusiv vestiarele , căile de acces , lucrările de pregătire a terenului pentru amplasarea invelișului . Se planifică ca anul acesta să fie dat în exploatare .

Au fost efectuate lucrări de amenajare prin asfaltarea căile de acces către casele comunale pe str. Libertății 29, 27, 25; pe o suprafață de **1 300 m2** , pe N. Milescu-Spătaru – **3. 360 m2** , str. Libertății 8 – **250 m2**. Deasemenea au fost executate lucrări de asfaltare a străzilor Columna, Fîntînilor, Voievozilor și Porumbița cu o suprafață de **5 545 m2**costul cărora constituie **1,6 mln lei**.

Au fost amenajate parcări de zi în ogrăzile blocurilor din str. 31 August 2, și str. Chișinăului 97.

Totodată, au fost instalate indicatoare cu denumirea străzilor .

Am menționat deja lucrările de construcție a acoperișului șarpant la grădinița nr.33, pavarea terenului , izolarea termică a pereților exteriori la Liceul Teoretic “A.Mateevici” și alte lucrări.

În total, în aceste scopuri, au fost alocate– **12.061.260 mln lei** , dintre care mai mult de **11** **mln lei** au constituit surse financiare din afară bugetului orașului Cricova.

Aici ar fi vorba de proiecte de investiții sau alocații din bugetul municipal.

O direcție aparte în activitatea primăriei o constituie lucrul cu cetățenii. Pe parcursul anului s-au adresat la primărie circa **2 500 cetățeni** cu diverse probleme . Au fost precăutate **301 petiții** ale cetățenilor.

S-a acordat o atenție deosebită păturilor social-vulnerabile. Au fost perfectate **130 anchete sociale,** beneficiarii cărora au primit ajutor material în sumă de circa **138 mii lei. 308 familii** au beneficiat de compensații din bugetul municipal pentru energia termica, gaze naturale, procurarea lemnelor și cărbunelor în sumă de **796 264 lei.**

Cu prilejul sărbătorilor de Crăciun și Anul Nou **150 copii** din familiile social-vulnerabile au primit cadouri, iar **40 invalizi** de gradul I - pachete cu produse alimentare.

În perioada raportată au fost emise **133 dispoziții** cu privire la activitatea de bază și **102 -** cu privire la personalul scriptic.

Au fost desfășurate **7 ședințe** ale Consiliului orășenesc fiind adoptate **158 decizii.**

Au fost eliberate **44 certificate de urbanism**, **51 autorizații de construcție**, au fost date în exploatare - **17 case de locuit** cu suprafața totală de **2 907 m2**.

Pe parcursul anului s-au desfășurat un șir de măsuri culturale și sportive, începînd cu sărbătorile de Crăciun și Anul Nou, Festivalul de Romanțe, Spartachiada ” Sanătate”, Festivalul „Mărțișor”, Hramul orașului la care ați fost martori cu toții.

Au fost înregistrate **61 căsătorii** , s-au născut **107 copii**, au decedat **72 persoane.**

Stimați cetățeni, este imposibil de a reda în cadrul acestui discurs toate problemele și realizările activității pe parcursul unui an de zile.

Și, fiind dat faptul că viața de zi cu zi aduce noi probleme, este cert un lucru că, prin soluționarea problemelor elucidate, s-a mers mai departe, înregistrîndu-se un progres.

E necesar de menționat că ceea ce s-a realizat pe parcursul anului precedent, a fost posibil grație colaborării dintre cele 2 verigi ale administrației publice locale și Primăria și Consiliul orășenesc Cricova și, nu în ultimul rînd, activității agenților economici din teritoriu, cît și participarea cetațenilor .

Este evident pentru fiecare că s-a reușit soluționarea unui șir de probleme, dar și mai multe își așteapta rezolvarea.

Ar fi vorba despre repartizarea sectoarelor pentru construcția caselor individuale familiilor noi formate, care intenționăm să o rezolvăm parțial în primăvara acestui an, lucrări de amenajare și construcție de drumuri, inclusiv reconstrucția str. Chișinăului, construcția rețelelor inginerești și multe alte probleme pe care le înaintează viața.

Mă adresez consilierilor Consiliului orășenesc, conducătorilor întreprinderilor și instituțiilor, și nu în ultimul rînd, cetațenilor or. Cricova, ca numai noi sîntem cei care putem contribui la rezolvarea problemelor din teritoriu, ca numai prin eforturi comune vom putea spune generațiilor viitoare ca noi ne-am făcut datoria.

Cu toată sinceritatea, vreau să Va mulțumesc pentru colaborarea pe care am avut-o pe parcursul anului 2016 în speranța unei conlucrări și mai benefice pentru anul în curs și doresc foarte mult ca împreună să facem din numele localității un **RENUME** și să rămînem pe aceeași notă: noi vrem bine în toată țara, dar la Cricova un pic mai bine.

**Primarul or. Cricova Valentin GUȚAN**